EPERELI 20, 2017
RUSIA
Sega ni Duavata Kei Ira na iVakadinadina i Jiova na Vakatulewa ni Mataveilewai Cecere e Rusia
NIU YOKA—Ni oti ga e ono na siga na kena rogoci voli na kisi ena macawa rua sa oti, a vakatulewataka na Mataveilewai Cecere e Rusia me sogo na Valenivolavola ni iVakadinadina i Jiova e Rusia. Na veibeitaki qori ni Tabana ni Lawa e okati tale ga kina na kena sogo na 395 na vale ni soqoni era vakayagataka na iVakadinadina i Jiova e Rusia. Sa na muri sara ga na vakatulewa qori.
E kaya na mata ni iVakadinadina i Jiova e Rusia o Yaroslav Sivulskiy: “Dua na ka neimami rarawataka na vakatulewa e tau, e leqataki tale ga kina na neimami cakacaka vakalotu. Keimami na kerea me rogoci tale na kisi, keimami nuitaka tale ga ni na rawa ni soli tale na veivakadonui vakalawa kei na kena taqomaki ena kena vinaka duadua na neimami dau soqoni vata.”
E soli vei ira na iVakadinadina i Jiova e Rusia e 30 na siga mera kerea kina me rogoci tale nodra kisi, na kena rogoci qori ratou na vakaitavi kina e tolu na turaganilewa.
Gusunivosa:
Veiyasa i vuravura: David A. Semonian, Valenivolavola ni iTukutuku, +1-845-524-3000
Rusia: Yaroslav Sivulskiy, +7-911-087-8009
fij_Latn ace_Latn fij_Latn fij_Latn fij_Latn fij_Latn fij_Latn fij_Latn dyu_Latn